Глобочица

:''За други значења видете Глобочица (појаснување)''
Глобочица — село во областа Дримкол, во Општина Струга, на патот помеѓу градовите Струга и Дебар.
1 Географија и местоположба
Селото се наоѓа во областа Дримкол, во североисточниот дел на територијата на Општина Струга, од десната страна на заезерената долина на Црн Дрим. Селото е ридско, на надморска височина од 660 метри.
Селото се наоѓа на западните падини на Караорман, на бреговите на истоименото езеро.
Соседни села на селото Глобочица се: Збажди и Локов од север, Присовјани од исток, Пискупштина од запад, Бороец од југозапад, Брчево и Мислодежда од југоисток, и Ташмаруништа од југ.
Поедини места во атарот на селото ги носат следните имиња: Фурка, Брчески Осој, Лескоец, Калиманица, Дедено (тука било село порано), Долни Куртел, Безески Рид, итн.
2 Историја
Во век, Глобочица било село во Струшката нахија во рамките на Охридската каза на Отоманското Царство.
Според кажувањето на постарите овде било порано само шуми, па после се доселиле луѓе од некогашното село Дедено
3 Стопанство
Атарот на селото е потопен со водата на вештачкото езеро Глобочица.
4 Население
Според податоците од 1873 година, селото имало 60 домаќинства и 170 жители мажи.
Според податоците на Васил К’нчов („Македонија. Етнографија и статистика“) од 1900 година, во селото Глобочица имало 300 жители. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Глобочица имало 360 жители.
На Етнографската карта на Битолскиот Вилает од 1901 г. Глобочица е претставено како чисто македонско село во Охридската каза на Битолскиот санџак со 26 куќи.
Според германска карта издадена во 1941 година, а заснована на пописот на Кралството Југославија од 1931 година, селото имало 250 Македонци.
Селото е целосно раселено по 1981 година, кога што броело двајца жители.
Според пописот од 2002 година, во селото Глобочица немало жители. Истото било потврдено и на пописот од 2021 година.
4.1 Родови
Според истражувањата на Бранислав Русиќ од крајот на 1940-тите, родови во селото биле:
* Староселеделци: ''Трендовци (4 к.), Анѓелковци или Трајановци (2 к.) и Постоловци (2 к.)''* Доселеници: ''Мечкаровци со Петревци (17 к.)'' потекнуваат од браќата Петре и Ѓоре. Тие се доселиле од некое село во пределот Голо Брдо, денес во Албанија; ''Марковци или Стојановци со Спировци (4 к.)'' доселени се од селото Лотница кај Пискупштина (сега не постои), Дебарски Дримкол; ''Цветковци (2 к.)'' доселени се однекаде; ''Иловци (10 к.)'' имаат исто потекло како и родот ''Марковци''; ''Солешиковци (5 к.)'' доселени се од некое село во околината на Солун, Егејска Македонија, пред околу 170 години. Они се најмлади доселеници.
5 Самоуправа и политика
Селото влегува во рамките на Општина Струга, која била проширена по новата територијална поделба на Македонија во 2004 година. Во периодот од 1996-2004 година, селото било дел од некогашната Општина Луково.
Во периодот од 1965 до 1996 година, селото се наоѓало во рамките на големата општина Струга. Селото припаѓало на некогашната општина Струга во периодот од 1957 до 1965 година, додека во периодот 1955-1957 селото било дел од тогашната општина Луково.
Во периодот 1952-1955, селото било дел од тогашната Општина Караорман, во која покрај селото Глобочица, се наоѓале и селата ’Ржаново, Богоица, Брчево, Збажди, Локов, Мислодежда, Поум и Присовјани. Во периодот 1950-1952 година, селото Глобочица било дел од некогашната општина Присовјани, во која влегувале селата Глобочица, Збажди и Присовјани.
5.1 Избирачко место
Селото е опфатено во избирачкото место бр. 1887, кое според Државната изборна комисија е сместено во основното училиште во селото Луково. Во избирачкото место е опфатено и селото Луково.
На локалните избори во 2017 година, на ова избирачко место биле запишани вкупно 345 гласачи. На референдумот во 2018 година, на ова избирачко место биле запишани вкупно 343 гласачи.
6 Културни и природни знаменитости
;Цркви* Црква „Св. Илија“ — потопена црква од XV век;
* Црква „Св. Илија“‎ — црква на брегот ново време. Осветена во септември 2014 година; и
* Црква „Св. Антониј“‎ — осветена во 1993.
;Реки* Збошка Река — притока на Црн Дрим, се влева во близина на селото
7 Личности
;Родени во Глобочица
* Владимир Петковски (р. 1945) — македонски економист, универзитетски професор и дипломат, амбасадор во Судан и НР Кина;
* Боро Петковски (1924-2003) — македонски новинар, општественик, научник и публицист
* Наум Иловски (?-1903) — македонски војвода* Сарафин Маркоски — учесник во Илинденското востание
* Крста Петковска Илиовска (1920-) — учесник во НОВ на Македонија
8 Иселеништво
Од родовите поединечно се знае за следните иселеници до крајот на 1940-тите:
* Од ''Анѓелковци'' иселеници има во: Прага, Чешка (две семејства од 1937 година) и во Белград, Србија (едно семејство од 1941 година)
* Од ''Постоловци'' има во: Цапари, Битолско (едно семејство од 1896 година) и во Земун кај Белград, Србија (едно семејство од 1944 година)
* Од ''Иљовци'' има во: Осиек, Хрватска (едно семејство од 1924 година) и во Прага, Чешка (едно семејство од 1937 година)
* Од ''Мечкаровци'' има во: Грац, Австрија (три семејства од 1904 година), Брчево (како една куќа од 1875, сега четири куќи) и во Белград, Србија (три семејства од 1947 година)
* Од ''Марковци'' има во: Прага, Чешка (четири семејства од 1900 година), Битола (едно семејство од 1944 година), Качарево, Војводина (Србија) (едно семејство од 1946 година) и во Јабука, Војводина (Србија) (едно семејство од 1946 година)
* Од ''Спировци'' има во: Прага, Чешка (две семејства од 1900 година) и во Бремен, Германија (едно семејство од 1910 година)
* Од ''Солешковци'' има во: Ботун, Дебрца (како домазет од 1917 година), Војводина (едно семејство од 1946 година) и во Белград, Србија (едно семејство од 1947 година).
9 Галерија
10 Поврзано
* Дримкол
* Општина Струга
* Струга